title: 2010/545/ЕС: Решение на Европейския парламент от 5 май 2010 година относно приключването на сметките на Евроюст за финансовата 2008 година

text:
               25.9.2010

               BG

               Официален вестник на Европейския съюз

               L 252/206

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Евроюст за финансовата 2008 година
   (2010/545/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Евроюст за финансовата 2008 година,
   като взе предвид доклада на Сметната палата относно годишните отчети на Евроюст за финансовата 2008 година, придружен от отговорите на Евроюст (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (3), и по-специално член 36 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0093/2010),

               1.

               Одобрява приключването на сметките на Евроюст за финансовата 2008 година.

               2.

               Възлага на своя председател да предаде настоящото решение на административния директор на Евроюст, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 131.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.


title: Решение на Съвета от 6 декември 1996 година за приемане на насоки за индикативни програми, свързани с финансовите и техническите мерки, които да съпътстват реформата на икономическите и социалните структури в рамките на Eвро-средиземноморското партньорство (МЕДА)

text:
Важна правна забележка

|

31996D0706

Официален вестник n° L 325 , 14/12/1996 стр. 0020 - 0026 специално чешко издание глава 11 том 25 стр. 149  - 155 специално испанско издание глава 11 том 25 стр. 149  - 155 специално унгарско издание глава 11 том 25 стр. 149  - 155 специално литвийско издание глава 11 том 25 стр. 149  - 155 LV.ES глава 11 том 25 стр. 149  - 155 MT.ES глава 11 том 25 стр. 149  - 155 PL.ES глава 11 том 25 стр. 149  - 155 SK.ES глава 11 том 25 стр. 149  - 155 специално словенско издание глава 11 том 25 стр. 149  - 155

		19961206Решение на Съветаот 6 декември 1996 годиназа приемане на насоки за индикативни програми, свързани с финансовите и техническите мерки, които да съпътстват реформата на икономическите и социалните структури в рамките на Eвро-средиземноморското партньорство (МЕДА)(96/706/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1488/96 на Съвета от 23 юли 1996 г. относно финансовите и техническите мерки, които да съпътстват реформата на икономическите и социалните структури в рамките на Eвро-средиземноморското партньорство (МЕДА) [1], и по-специално член 9, параграф 1 от него,като взе предвид предложението на Комисията,като има предвид, че е необходимо Комисията да вземе под внимание констатациите и препоръките в отчетите на Сметната палата относно сътрудничеството със средиземноморските партньори;като има предвид, че в член 9 от Регламент (ЕО) № 1488/96 е предвидено, че Съветът по предложение на Комисията одобрява насоките за индикативните програми, които са призвани да определят главните цели на сътрудничеството със средиземноморските партньори;като има предвид, че на 8 март 1995 г. Комисията е предала Съобщение, озаглавено "Укрепване на средиземноморската политика на Европейския съюз: предложения за осъществяване на Евро-средиземноморско партньорство";като има предвид, че в Барселонската декларация е прието Евро-средиземноморското партньорство да посрещне предизвикателствата, пред които е изправен регионът,РЕШИ:Член 1С настоящото се приемат насоките за индикативните програми, свързани с финансовите и техническите мерки, които да съпътстват реформата на икономическите и социалните структури в рамките на Евро-средиземноморското партньорство (индикативни програми на МЕДА), както е посочено в приложението към настоящото решение.Член 2Тези насоки се преразглеждат във връзка с Регламент (ЕО) № 1488/96, както е предвидено съгласно член 15, параграф 6 от него.Член 3Настоящото решение се публикува в Официален вестник на Европейските общности.Решението влиза в сила в деня на публикуването му.Съставено в Брюксел на 6 декември 1996 година.За СъветаПредседателD. Spring[1] ОВ L 189, 30.7.1996 г., стр.1.--------------------------------------------------19961206ПРИЛОЖЕНИЕНАСОКИ ЗА ИНДИКАТИВНИТЕ ПРОГРАМИ НА МЕДА1. Програмата, създадена с Регламент (ЕО) № 1488/96 (оттук нататък наричана за краткост "Програмата на МЕДА"), представлява най-важният финансов инструмент на Европейската общност за осъществяване на Евро-средиземноморското партньорство. Програмата има за главна цел да насърчава и подкрепя реформата на икономическите и социалните структури на средиземноморските партньори, и по-специално при подготовката за свободна търговия с Европейската общност.2. Програмата на МЕДА се основава върху зачитането на демократичните принципи и правовата държава, както и на зачитането на човешките права и основните свободи, от които те са съществен елемент и чието нарушаване оправдава взимането на подходящи мерки.Придобитият с помощта на двустранните протоколи опит3. Програмата на МЕДА следва да се изгради на основата на опита, придобит в хода на функционирането на инструментите на преориентираната средиземноморска политика, а именно на двустранните финансови протоколи, и инструмента за регионално сътрудничество. След четири поколения финансови протоколи със средиземноморските партньори възникна необходимостта да се потърси подобряване системата на насочване на дейностите, свързани със сътрудничеството. Ако Програмата на МЕДА трябва да е в състояние да отговори на предизвикателството на значително повишената интензивност на сътрудничеството както в новите, така и в съществуващите области, тогава е необходимо да се повиши гъвкавостта при съставянето на програмите. Това се налага, за да се избегне разхвърлянето на работата, свързана със сътрудничеството и с твърде голям брой дейности и в полза на твърде много бенефициенти, както и за да се даде тласък на бързото и ефикасно осъществяване на ангажиментите и плащанията. Същевременно Програмата на МЕДА трябва да е в състояние да се адаптира към времето и опита, който се натрупва в хода на осъществяването ѝ, и към нуждите и приоритетите на средиземноморските партньори, които еволюират в светлината на социално-икономическите предизвикателства. В частност следва да се поддържа достатъчно висока степен на гъвкавост по отношение на сумите, внасяни към бюджетната подкрепа, несвързана с индикативните програми, за да се адаптират отпуснатите средства към темпото на реформата и към постигнатия в макроикономическото стабилизиране прогрес.Съставяне на многогодишни програми4. Към допълнителната гъвкавост на Програмата на МЕДА е необходимо да се добави ясна методология за съставяне на програми с цел повишаване ефективността на планирането и реализацията. Особено е необходимо да се укаже на партньорите какви ресурси ще трябва да се обезпечат през следващите години. Такова съставяне на многогодишни програми ще повиши възможностите за интервенции, които ще окажат средносрочно влияние върху политиката. Регламент (ЕО) № 1488/96 (оттук нататък наричан Регламентът за МЕДА) съдържа референтна финансова сума, равна на 3 424,5 милиона ECU за периода от 1995 до 1999 г. [1], която трябва да се разпредели между двустранните програми и регионалната програма. Индикативните програми на МЕДА следва да определят дейностите, които ще допринесат за постигането на по-широки цели на партньорството. При все това, един важен принцип на новия подход при съставянето на програми е, че програмите е възможно да бъдат преразгледани в съответствие с темпа на работата по реализацията им, заедно със съпътстващите индикативни двустранни финансови разпределения. Ще се положат грижи за гарантиране на прозрачност, съответното наблюдение на проектите и общата последователност на предприетите действия при използване на бюджетните средства.Стратегически интервенции5. Успешното напоследък социално-икономическо развитие на средиземноморските партньори ще зависи от техните усилия. Така че, за да бъдат ефективни, индикативните програми се налага да се основават на споделеното разбиране на икономическите, социалните и политическите предизвикателства, пред които е изправен всеки партньор и регионът като цяло. Редовният и богат на съдържание диалог както на двустранно, така и на регионално равнище логично се явява предварително условие за успеха на Програмата на МЕДА. Индикативните програми ще се съсредоточат върху ограничен брой приоритетни сектори, които предстои да бъдат установени в рамките на диалога с тези страни и в координация с двустранните усилия на държавите-членки и другите заемодатели, като особено се наблегне на онези области, в които Общността може да направи най-значителен принос чрез привличане резервите си от опит и ноу-хау. Предвид тази цел Комисията има грижата да обезпечи необходимата координация с държавите-членки и другите заемодатели при съставянето на програмите и при реализацията им по такъв начин, че да осигури най-доброто съчетаване на усилията с техните съответни дейности и интервенции. Комисията и държавите-членки ще се консултират взаимно по време на разработването и предлагането на индикативните програми, както и по време на формулирането на предложенията по отделните проекти. Всяка индикативна програма и предложение по проект съдържат позоваване на съответните изследвания върху придобития опит и получените резултати.6. С оглед постигането на целта за стабилно икономическо и социално развитие, в анализа, съдържащ се в индикативните програми, и при посочването и разработването на програми за сътрудничество, Комисията ще разгледа внимателно въпросите за екологичното равновесие, финансовата и икономическата пригодност, устойчивото развитие, въздействията върху двата пола и капацитета на местните институции (в това число институциите, занимаващи се с изследователска дейност и технологично развитие и износ на технологии). По-нататък в своя анализ Комисията ще подложи на внимателно разглеждане ефективността на дейностите на Общността в миналото, както и действията, получаващи подкрепата на държавите-членки и другите заемодатели. На такива групи обекти, като например най-нуждаещите се слоеве от населението, жените и младежите, в анализа следва да се отдели особено внимание. На двустранно ниво Програмата на МЕДА предвижда подкрепа за партньорите в областта на икономическия преход и укрепването на социално-икономическото равновесие. За съответните проекти в рамките на двустранните и регионалните програми, съответстващи на законодателството на Общността в тази сфера, ще се изискват форми за оценка на влиянието върху околната среда. Комисията следва да включи съответната обусловеност в предложението за проекта и, когато е необходимо, да гарантира съгласуваност с критериите от Bretton Woods в съответствие с приложение II към Регламента за МЕДА.7. i) Националните икономики в региона са изправени пред общото предизвикателство за създаване на възможности за заетост и подобрен жизнен стандарт в условията на бърз демографски растеж. Необходимото ускорено развитие може да се постигне единствено посредством повишаване на конкурентоспособността в контекста на глобалната икономика. Затова, между другото, се изисква повишаване на капацитета за обновяване на партньорите. Доколкото постепенно се установяват условия на свободна търговия, правителствата на държавите са длъжни да оставят все повече пространство за водения от частния сектор растеж и за все повече чуждестранни инвестиции. Чрез използване на икономическа политика, насочена към привличане на инвестициите и увеличаване на растежа, както и чрез регулаторната рамка се налага осъществяването на разумно макроикономическо управление. При планирането на интервенции в индикативните програми се налага да се вземат под внимание характеристиките на всяка национална икономика.ii) Икономическият растеж е необходимо да се придружава с по-висока степен на социална съгласуваност. Неравенството в достъпа до съществени услуги, например образованието, здравеопазването, мрежите за социално осигуряване, осигуряването с жилища и водоснабдяването, си остава причината за намаляване на възможностите за водене на достоен живот на значителни части от населението на партньорите и оказва отрицателно влияние върху дългосрочните перспективи за растежа. Към тези нужди се налага срочно да се насочат усилия за подобряване качеството на услугите и по-голяма ефективност при предоставянето им за населението. Стратегическите интервенции са необходими за развитието на човешките ресурси като цяло, тъй като те представляват най-големият актив на региона, насочен към бъдещето. По-специално интеграцията на младежите и жените на пазара на труда представлява главен фактор за социалното развитие на региона.Двустранните и регионалните програми трябва да бъдат взаимно допълващи се8. Подкрепата се обезпечава посредством мерките, формулирани в Регламента за МЕДА. Освен това от текущия диалог с партньорите стана възможно да се разработят общите насоки, посочени по-долу.9. Предприетите дейности на двустранно и регионално ниво следва да се допълват и/или взаимно да стимулират създаването на възможности политическото и икономическото влияние на Програмата на МЕДА да се развива устойчиво, както и за по-ефективното постигане на съвместно одобрените цели на Декларацията от Барселона. Въз основа на собствения му опит, становището на Съюза е, че бъдещото благоденствие и стабилност на партньорите му почиват върху разширяване сътрудничеството помежду им в икономическата, социалната и политическата сфера. Премахването на бариерите ще даде мащабен тласък на националните икономики и ще разкрие по-големи пазарни възможности, като по този начин даде стимул на инвестициите, улесни размяната на идеи и повиши равнището на взаимното разбирателство. Регионалната индикативна програма отразява постигнатия напредък в рамката, установена от Барселонския процес, при предприемане на действия на многостранно равнище по въпроси от взаимен интерес, както е записано в съгласуваната декларация, като създава стимул за дейностите в подкрепа на децентрализираното сътрудничество. При все това, регионалните дейности няма да оставят настрани финансирането на двустранните дейности. Всяка двустранна индикативна програма включва информация по всички дейности, финансирани от всяка програма за регионално сътрудничество на Общността, която оказва или ще оказва влияние върху конкретно върху такава страна партньор.Децентрализиран подход10. С цел да се достигнат групите обекти от населението по по-ефективен начин и да се разшири действието на Програмата на МЕДА до различните части от гражданското общество, които са включени в спектъра на Евро-средиземноморското партньорство, Комисията ще се старае да разработи и приложи своите дейности заедно с действащите лица, които са пряко заинтересувани и които имат достатъчно опит за успешното проектиране и реализиране на интервенциите. Комисията ще обърне сериозно внимание на детайлите в управлението и на периодичния преглед на въздействието на тези програми.Двустранни индикативни програми11. По отношение на двустранните индикативни програми следва да се определят приоритетите, като се вземат предвид стадия на развитие на икономиката и обществото на всяка страна, а също и капацитета на нейните институции. В светлината на приключването или реализирането на споразуменията за асоцииране, следва да бъдат взети решения по индикативните програми, като се отчитат нуждите на средиземноморските партньори, техният капацитет за усвояване на средства и напредъкът, който се постига в процеса на структурната реформа, наред с приоритетите, определени заедно с тях, и особено онези, които произтичат от изводите от икономическия диалог, както и от самите споразумения за асоцииране. Значителни усилия предстои да се вложат в пропагандирането на програмите, които биха допринесли за развитието на демокрацията и зачитането на човешките права. Измежду аспектите и областите на икономическото и социалното развитие, които са подходящи за оказване на финансова помощ, изброените по-долу представляват общи показатели за основния замисъл на двустранните индикативни програми между Общността и отделните средиземноморски партньори през първите години на програмата МЕДА.12. Отнасящи се до Магреба- помощта за Мароко следва да се основава на две взаимно допълващи се главни оси. Първата е насочена към подобряване на социално-икономическия баланс посредством мерки в селскостопанското развитие, достъпа до вода и социалните услуги, по-специално в областта на образованието и здравеопазването. В този контекст ще се вземат под внимание и нуждите на северните провинции. Втората ос се отнася до подкрепата за стопанския преход в условията на реализирането на Споразумението за асоцииране и включва, в частност, бюджетна подкрепа за подсилване на средносрочната стратегия за макроикономическо стабилизиране и дълбоки структурни реформи, както и мерки за стимулиране на конкурентоспособността на предприятията,- по отношение на Тунис подкрепата следва да бъде съсредоточена върху две взаимно допълващи се главни оси. Първата ос включва подкрепата за стопанския преход в условията на реализирането на Споразумението за асоцииране, като в най-широк смисъл включва следните дейности: бюджетна подкрепа за икономическите реформи, помощ за развитието на икономиката на по-високо равнище (където следва да се включи и развитието на финансовия сектор), пропагандиране на вътрешните инвестиции, програма за професионално обучение и модернизация на икономическата инфраструктура. Втората ос е насочена към укрепването на социалното равновесие, и по-специално предвижда дейности в подкрепа на развитието на селските райони и създаване на заетост, включително разгръщането на микропредприятия,- интервенциите в полза на Алжир следва да се фокусират в две главни области. Първата област е оказване на подкрепа на социално-икономическото равновесие посредством подобряване на инструментите в полза на социалното благополучие с цел насочването им към фундаменталните социални нужди и създаване на работни места в краткосрочен план, както и оказване на подкрепа в жилищния сектор. Следва също така да се окаже подкрепа за вземане на мерки и в областта на опазването на околната среда. Втората област се състои в подкрепа за икономическия преход посредством програми за структурно адаптиране, подпомагане на малките и средните предприятия (МСП), програма за реструктуриране и модернизиране на промишлеността, както и развитие на финансовия сектор.13. Отнасящи се до Машрек:- подкрепата за Египет следва да се основава на две взаимно допълващи се главни оси. Укрепването на социалния баланс следва да представлява по-голямата част от финансовото сътрудничество. В него следва да се включат принос към фонда за социално развитие за подобряване на услугите, облекчаване на положението на най-бедните и създаване на работни места, наред с програма за реформи в основното образование. Освен това следва да се предприемат мерки за опазване на околната среда. Подкрепата за стопанския преход представлява втората ос и включва програма за модернизиране на промишлеността, програма за професионално обучение и разширяване и задълбочаване на финансовия сектор,- сътрудничеството с Йордания следва да се състои главно от програма за структурно адаптиране, в която да е предвидена необходимата бюджетна подкрепа с цел стабилизиране на съществуващите сериозни макроикономически дисбаланси, както и пропагандиране на структурните икономически реформи, като същевременно се вземат под внимание най-чувствителните социални сектори. Могат да се предприемат и други операции, като например развитието на рисковия капитал с цел подпомагане на предприятията. В социалната сфера могат да се предприемат мерки за повишаване на професионалната квалификация, а също и дейности в полза на опазването на околната среда,- в програмата за Ливан следва да продължи подкрепата за процеса на възстановяване. В областта на социално-икономическия баланс следва да се наблегне повече върху укрепването на административния капацитет на държавата, в това число на местните органи и управлението на сектора на обществените услуги. Следва да се предприемат интервенции в сектора снабдяване с вода и за опазване на околната среда. Следва да се подкрепят мерки по отношение на стопанския преход, възстановяването, стимулирането на частния сектор, на рисковия капитал, на професионалното обучение и издаването на удостоверения,- по отношение на Сирия – с цел да се подкрепи нарастващата икономическа либерализация сътрудничеството следва да се съсредоточи върху укрепване на администрацията, особено в сферата на комуналните услуги и социалните услуги, местното самоуправление и централните министерства. Така ще се преследва двойната цел – обезпечаване на по-благоприятна среда за частния сектор и подобряване на условията за живот на населението. Подкрепа следва да се окаже и за модернизирането на банковия сектор,- от 1993 г. Европейският съюз е най-добрият финансов партньор на Палестинската автономия. Главната цел на това сътрудничество е даване тласък на палестинската икономика с цел намаляване на зависимостта ѝ от Израел чрез развитие на производствената ѝ база и улесняване на интегрирането ѝ в регионалната и международната търговия. Приоритетите в оказването на помощ са реконструкция и възстановяване на базовата структура, наред с подкрепата за процеса на изграждане на палестински институции и развитието на частния сектор.14. В програмата за Турция ще бъде даден приоритет на интервенции, свързани, от една страна, с необходимото икономическо адаптиране, а от друга страна, с подкрепата в полза на социалните услуги и опазването на околната среда, като ще има за обща цел подкрепа за изграждането на митнически съюз. Така че следва да се вземат мерки за стимулиране конкурентоспособността на малките и средните предприятия и развитие на администрацията посредством сътрудничество между институциите. Освен това следва да се предприемат проекти и програми в областта на опазването на околната среда. Дейностите в областта на социалните сектори следва да бъдат съсредоточени върху нуждите на бедните и върху образованието и здравеопазването.Подкрепа за стопанския преход15. Страните-партньорки от Средиземноморието се нуждаят от помощ при подготовката си за свободна търговия с Общността и в сферата на повишаване на жизнения стандарт. По-голямата цел на интервенциите на Общността ще бъде повишаването на конкурентоспособността на икономиките на страните партньорки с оглед постигането на устойчив икономически растеж, в частност, посредством подобряване на експортната дейност.За тази цел помощ ще бъде оказана по-специално в следните области:- създаване на среда на разширени възможности посредством укрепване на макроикономическата рамка и развитието на законодателната база и институциите, което е необходимо за конкурентоспособната пазарна икономика, което на свой ред е нужната база за икономическото и социалното развитие. За тази цел операциите за структурното преустройство следва да са подкрепени в тясно сътрудничество с институциите от Bretton Woods — за онези партньори, които са готови да реализират необходимите реформи,- създаване на необходимата законова и административна рамка, която следва да бъде стабилна, надеждна и да е в съответствие с целите на Евро-средиземноморското сътрудничество,- улесняване на търговията, включително помощ в областта на митниците и непрякото данъчно облагане, уеднаквяването на нормите и стандартите и на ветеринарната и фитосанитарната нормативна уредба, а също и на програмите за насърчаване на износа,- хармонизиране на законодателството и на стандартите и укрепване на институциите в областта на опазването на околната среда,- развитие на финансовия сектор посредством подкрепа при изграждането на политиката, както и помощ при заздравяване на централните банки, при развитие на търговските банки и при задълбочаване и разширяване на финансовите пазари; особено внимание следва да се обърне на стимулирането на вътрешнодържавните системи за спестяванията и вътрешните инвестиции, както и на пропагандирането на инвестирането в региона, особено европейското. От особена важност е да се постигне подобряване на достъпа до финансовите услуги, и по-специално за МСП,- подобряване на деловата дейност, по-специално посредством модернизирането на МСП, а също и чрез пропагандирането и насърчаването на изграждането на нови, посредством консултации за търговската дейност, информация и курсове за обучение,- делово сътрудничество между европейски и средиземноморски дружества, по-специално между МСП, например чрез свързване в мрежи, създаване на съвместни предприятия, лицензиране, франчайзинг, възлагане на подизпълнители и организиране на специализирани центрове за услуги,- насърчаване на приватизацията с цел гарантиране на действително прехвърляне на собствеността, управлението и контрола в частния сектор,- сътрудничество в сектора на енергетиката, транспорта, водоснабдяването и далекосъобщенията по отношение на изграждане на политиката, взаимните връзки и възможностите за разработване на оперативна съвместимост на инфраструктурата и мрежите, подобряването на качеството и намаляването стойността на осигуряване на услуги, промишленото коопериране, в това число в индустриални зони, както и в областта на научноизследователската дейност и развитието на технологиите,- подкрепа на микропредприятията с оглед стимулирането на предприемачите и оказване помощ в интегрирането на всички сегменти на обществото в процеса на икономическия растеж,- развитие на човешките ресурси посредством подобряване на управлението и поставянето на задачи и цели и качеството на професионалното обучение и подготовката на управленските кадри,- стимулиране на иновационните системи на партньорите посредством подобрение във възможностите за развитие на научните изследвания и разработването на технологии, наред с механизмите за трансфер на технологии и подкрепа за развитието на подходяща национална политика в областта на иновациите.Укрепване на социално-икономическия баланс16. С цел облекчаване на краткосрочните разходи на стопанския преход и по-добрата подготовка на обществата за бъдещето е от особено важно значение този процес да се придружава от подходящи мерки в сферата на социалната политика.- Развитието на селските региони остава основна стратегия в борбата срещу бедността и отдалечаването от пропастта в благосъстоянието между градското и селското население. Голяма част от населението на средиземноморските партньори остава обвързана културно и икономически към селските райони. Увеличеният приток към градските райони може да има сериозни последици в социално, политическо и екологично отношение. Увеличаващата се производителност на труда в селското стопанство предстои да изиграе важна роля в подобряването на жизнения стандарт в селските райони, подобно на това, което се случва поради развитието на малките предприятия и микропредприятията. Необходимо е целевите програми да са насочени и към основните нужди, например към първичната медицинска помощ и основното ниво на образование, към водоснабдяването и канализацията, а също и към енергоснабдяването.- Особено внимание следва да се обърне на запазването на екологичното равновесие в партньорските страни посредством оказване на подкрепа в изграждането на капацитети в областта на оценяване на околната среда, управлението, законодателството и правораздаването. Могат да се предоставят субсидии за лихвите по заеми от Европейската инвестиционна банка за компенсиране разходите за подобряване на околната среда или за екологични проекти.- Следва да се подкрепят програмите, насочени към подобряване условията на живот в градските райони, включително, където е уместно, развитието на мрежи за социално осигуряване посредством политика, насочена към икономическата активност на населението и към борбата срещу бедността. Тези програми могат да приемат формата на социален фонд, който да насърчава заетостта за социалните групи в неблагоприятно положение, а също и на подкрепа, насочена към предприемане на мерки в областта на здравеопазването и образованието. Може да се окаже помощ при формулирането на социалната политика, особено в области като здравеопазването, осигуряването за безработица и пенсионните схеми.- Следва да се окаже подкрепа на подобренията в социалната инфраструктура и на предоставянето на социални услуги. Първичната медицинска помощ може да бъде финансирана също и като част от стратегическата цел за намаляване на нарастването на населението.- Следва да се окаже подкрепа на подобренията в предоставянето на услуги в областта на образованието и повишаване квалификацията, особено що се отнася до началното образование и професионалното обучение за момичета и жени, и по-специално в селските райони.- Мерки за насърчаване на засиленото сътрудничество в областта на рибарсктвото и продължителната експлоатация на морските ресурси.Развитие на гражданското общество17. Развитието на гражданското общество следва да се подкрепя посредством мерки за прокламиране на човешките права, демократизирането и правовата държава. В рамките на подкрепата за такива мерки може да се включи децентрализирано сътрудничество. Сътрудничеството в сферата на научните изследвания и технологичното развитие наред с трансфера на технологии следва да бъде стимулирано, като се установи контакт между действащи лица от частния и публичния сектор. Следва да се окаже подкрепа и на културните дейности, които разширяват диалога и обмена между културните сдружения и мрежи. Следва да се укрепят транс-средиземноморските информационни и комуникационни дейности в рамките на развитието на истинско Евро-средиземноморско информационно общество. Социалните партньори и неправителствените организации следва да бъдат насърчавани да вземат активно участие.Насоки за регионална индикативна програма18. Регионалното сътрудничество следва да се допълва взаимно с двустранното сътрудничество и да е насочено към три главни области на Евро-средиземноморското партньорство. Сред аспектите и областите на икономическото и социалното развитие, подходящи за финансовата подкрепа, спомената в Декларацията от Барселона и в приложение II към Регламента за МЕДА, следващите изводи индикират главните цели на текущите регионални индикативни програми, осъществявани съвместно от Общността и средиземноморските партньори. Необходимото внимание следва да се обърне на напредъка, постигнат по време на заседанията, организирани в контекста на мерките, взети съгласно Конференцията на министрите от Барселона. Общата цел е да се насърчи по-доброто разбирателство между партньорите по пътя на увеличаване на познанията за регионалните проблеми в политическата, икономическата, социалната и културната област, като по този начин се улесни обменът на най-добра практика и трансфера на ноу-хау, както и стимулиране на съвместни проекти от взаимен интерес. Освен това Европейският съюз ще продължи да оказва подкрепа на близкоизточния мирен процес.19. В сферата на политиката, както и при двустранните програми, чрез мерки в рамките на Регламента за МЕДА, подкрепа може да се окаже по следните линии:- развитието на демокрацията и зачитането на човешките права,- подобряването на прозрачността и ефективността на правителствените институции,- изграждането на доверие, насочено към укрепването на стабилността в региона.20. В областта на икономиката и финансите ще бъде оказана помощ в подготовката на зоната за свободна търговия, като се стимулира конкурентоспособността и се улесни икономическият преход по-специално в областта на митническата нормативна уредба, правилата за произход, статистиката, нормативната база и разпоредбите във ветеринарната и фитосанитарната област, както и в банковото дело и фондовите борси.Подходящи мерки следва да се вземат в областта на транспорта, енергетиката (където Евро-средиземноморският енергиен форум ще заеме мястото си на координационен инструмент), далекосъобщенията и информационните технологии, регионалното сътрудничество, туризма, опазването на околната среда, науката и технологиите, водоснабдяването и риболова. Ще се поощрява и изграждането на мрежи между изследователските и развойните центрове и деловите среди с оглед улесняване трансфера на ноу-хау и развитието на съвместни предприятия и създаването на нови възможности пред деловите среди.21. В социалната и културната сфера ще се осъществяват децентрализирани програми за обмен между гражданските общества от Европейския съюз и Средиземноморските партньори в областта на висшето образование, медиите, младежкия обмен, обмена в рамките на гражданското общество. Развитието на научно-техническата област, трансферът на технологии, дейности в областта на информацията и комуникацията ще се укрепват с помощта на съвременните информационни технологии.Накрая, може да бъде предоставена техническа помощ при борбата срещу наркотиците, тероризма и международната престъпност. Могат да се предприемат мерки, насочени към обмяната на информация и опит, съвместимостта на данните и укрепване на правните системи.Периодичен преглед и последваща оценка22. Комисията ще обърне най-сериозно внимание на детайлното управление на двустранните и регионалните индикативни програми и на отделните проекти и програми, които се финансират от тях. Същите ще бъдат предмет на периодичен преглед и последваща оценка. Такива анализи ще включват оценка на степента, до която са били реализирани конкретните цели, икономическата осъществимост и рентабилност на вложените в различни дейности средства, както и на техния принос към общото Евро-средиземноморско партньорство. Особено внимание ще бъде обърнато и на начина, по който индикативните програми и проекти са били насочени към ключовите въпроси, формулирани от настоящите насоки. Резултатите от такива анализи ще бъдат съобщени на държавите-членки.[1] Европейският съвет в Кан от 12 юни 1995 г. даде своето съгласие за глобалния финансов портфейл за третите страни от Средиземноморието за периода 1995—1999 г., възлизащ на 4685 милиона ECU. Програмата на МЕДА от 3 424,5 милиона ECU представлява най-голямата част. Остатъкът е съставен от конкретни протоколи по страни и бюджетни линии по теми.--------------------------------------------------


title: 2008/518/ЕО: Решение на Европейския парламент от 24 април 2007 година относно приключването на сметките на Европейската агенция за безопасност и здраве при работа за 2005 финансова година

text:
               15.7.2008

               BG

               Официален вестник на Европейския съюз

               L 187/119

      РЕШЕНИЕ НА ЕВРОПЕЙСКИЯ ПАРЛАМЕНТ

   от 24 април 2007 година
   относно приключването на сметките на Европейската агенция за безопасност и здраве при работа за 2005 финансова година
   (2008/518/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за безопасност и здраве при работа за 2005 финансова година (1),
   като взе предвид доклада на Сметната палата за окончателните годишни отчети на Европейската агенция за безопасност и здраве при работа за 2005 финансова година (2), заедно с отговорите на Агенцията,
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (4), и по-специално член 14 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0105/2007),

               1.

               Отбелязва, че окончателният годишен отчет на Европейската агенция за безопасност и здраве при работа за финансовите 2004 и 2005 година е, както следва:
               Отчет за приходите и разходите за финансовите 2004 и 2005 година

                           (в хиляди евро)

                           2005 г.

                           2004 г.

                              Приходи

                           Общностни субсидии

                           12 209

                           9 542

                           Други субсидии

                           150

                           66

                           Други приходи

                           66

                           111

                           Приходи по PHARE

                           340

                           121

                              Приходи общо a)

                              12 765

                              9 840

                              Разходи

                              Персонал — дял I от бюджета

                           Плащания

                           3 435

                           3 379

                           Пренесени бюджетни кредити

                           75

                           60

                              Администрация — дял II от бюджета

                           Плащания

                           1 052

                           966

                           Пренесени бюджетни кредити

                           331

                           248

                              Оперативни дейности — дял III от бюджета

                           Плащания (1)

                           4 589

                           2 426

                           Пренесени бюджетни кредити

                           2 213

                           2 549

                              Разходи по PHARE

                           Плащания

                           133

                           0

                           Пренесени бюджетни кредити

                           206

                           0

                              Разходи общо б)

                              12 035

                              9 628

                              Резултати за финансовата година (a - б) (2)

                              730

                              212

                           Пренесени и анулирани бюджетни кредити

                           404

                           887

                           Суми за повторно използване от предходната финансова година, неползвани

                           0

                           0

                           Бюджетни кредити по RO (PHARE II), неползвани

                           0

                           144

                           Плащания срещу задължения, анулирани през 2002 г.

                           0

                           0

                           Разлики в обменен курс

                           0

                           0

                           Сума по PHARE, подлежаща на възстановяване на Комисията

                           0

                           - 39

                           Корекция на отпуснати средства

                           24

                           3

                              Резултати за финансовата година, преди икономически корекции г)

                              1 158

                              1 208

                           Пренесен баланс от предходната финансова година

                           - 779

                           -1 987

                              Акумулирани резултати, преди икономически корекции д)

                              379

                              - 779

                           Бюджетни приходи, подлежащи на възстановяване

                           0

                           Други приходи, подлежащи на възстановяване

                           0

                           Придобивания на дълготрайни активи

                           171

                           57

                           Амортизация

                           - 161

                           - 174

                           Складови наличности

                           0

                           - 6

                           Бракуване на дълготрайни активи

                           0

                           - 91

                           Амортизация

                           0

                           88

                           Други разходи

                           - 34

                           Кумулиран бюджетен резултат за 2005 г., подлежащ на възстановяване на ЕО

                           - 379

                           PHARE III — получено предварително финансиране

                           - 206

                           Отпуснато предварително финансиране

                           - 314

                           Дълготрайни вземания

                           4

                           Корекция на бюджетни разходи

                           1 990

                           Корекция на приходи

                           - 806

                           Възстановяване на операции по начисляване

                           1 585

                           Платени суми, пренесени от 2004—2005 г.

                           -2 453

                              Икономически корекции е)

                              - 571

                              - 161

                              Баланс за финансовата година (д + е)

                              587

                              - 940

                              Източник: информация, подадена от Агенцията — тази таблица обобщава данните, представени от Агенцията в годишните ѝ отчети.

               2.

               Одобрява приключването на сметките на Европейската агенция за безопасност и здраве при работа за 2005 финансова година;

               3.

               Възлага на своя председател да предаде настоящото решение на директора на Европейската агенция за безопасност и здраве при работа, на Съвета, Комисията и Сметната палата, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 19.

      (2)  ОВ C 312 от 19.12.2006 г., стр. 24.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 216, 20.8.1994 г., стр. 1. Регламент, последно изменен с Регламент (ЕО) № 1112/2005 (ОВ L 184, 15.7.2005 г., стр. 5).

      (5)  ОВ L 357, 31.12.2002 г., стр. 72.


title: 2013/614/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Съвместното предприятие Artemis за финансовата 2011 година

text:
               16.11.2013

               BG

               Официален вестник на Европейския съюз

               L 308/334

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Съвместното предприятие Artemis за финансовата 2011 година
   (2013/614/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие Artemis за финансовата 2011 година,

               —

               като взе предвид доклада на Сметната палата относно годишните отчети на Съвместното предприятие Artemis за финансовата 2011 година, придружен от отговорите на Съвместното предприятие (1),

               —

               като взе предвид препоръката на Съвета от 12 февруари 2013 г. (05755/2013 — C7-0040/2013),

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие Artemis за изпълнение на съвместната технологична инициатива за вградени компютърни системи (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0087/2013),

               1.

               Освобождава от отговорност изпълнителния директор на Съвместното предприятие Artemis във връзка с изпълнението на бюджета на Съвместното предприятие за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие Artemis, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 6, 10.1.2013 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 52.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие Artemis за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие Artemis за финансовата 2011 година,

                  —

                  като взе предвид доклада на Сметната палата относно годишните отчети на Съвместното предприятие Artemis за финансовата 2011 година, придружен от отговорите на Съвместното предприятие (1),

                  —

                  като взе предвид препоръката на Съвета от 12 февруари 2013 г. (05755/2013 — C7-0040/2013),

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие Artemis за изпълнение на съвместната технологична инициатива за вградени компютърни системи (4), и по-специално член 11, параграф 4 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0087/2013),

                  А.

                  като има предвид, че Съвместното предприятие Artemis („Съвместното предприятие“) е създадено през декември 2007 г. за период от 10 години, за да определя и изпълнява „научноизследователска програма“ за разработване на ключови технологии за вградени компютърни системи в различни области на приложение, с цел да се повиши европейската конкурентоспособност и устойчивост, както и да се позволи появата на нови пазари и обществени приложения;

                  Б.

                  като има предвид, че Съвместното предприятие започна своята самостоятелна дейност през октомври 2009 г.;

                  В.

                  като има предвид декларацията на Сметната палата, че е получила достатъчна увереност, че годишните отчети на Съвместното предприятие за финансовата 2011 година са надеждни;

                  Г.

                  като има предвид, че Сметната палата изрази становище с резерви относно законосъобразността и редовността на операциите, свързани с годишните отчети на Съвместното предприятие;

                  Д.

                  като има предвид, че максималната вноска на Съюза в Съвместното предприятие за периода от 10 години е в размер на 420 000 000 EUR, платима от бюджета на Седмата рамкова програма за научноизследователска дейност,

         Бюджетно и финансово управление

                  1.

                  Отбелязва, че първоначалния бюджет за 2011 г. включва бюджетни кредити за оперативни разходи в размер на 46,6 милиона евро и че е приет коригиращ бюджет, който намалява бюджетните кредити за оперативни разходи до 18 600 000 EUR; отбелязва също, че степента на усвояване на оперативните бюджетни кредити за поети задължения е била 100 % в резултат на намаляването на бюджетните кредити за оперативни разходи до 18 600 000 EUR, докато степента на изпълнение на бюджетните кредити за плащания е 51 %.

                  2.

                  Изразява загриженост, че годишните отчети на Съвместното предприятие са получили от Сметната палата становище с резерви относно законосъобразността и редовността на операциите, свързани с тези отчети, тъй като Съвместното предприятие не е било в състояние да прецени дали стратегията за последващ одит предоставя достатъчно увереност по отношение на законосъобразността и редовността на свързаните с отчетите операции; приканва Съвместното предприятие да предостави на органа по освобождаване от отговорност план за действие с цел преодоляване на евентуалната липса на увереност; очаква, че чрез своите независими одити Сметната палата ще бъде в състояние да предостави на органа по освобождаване от отговорност собственото си становище относно ефективността на стратегията за последващ одит на Съвместното предприятие.

                  3.

                  Припомня, че през 2010 г. Съвместното предприятие е приело стратегия за последващ одит, която представлява ключов инструмент за оценяване на законосъобразността и редовността на свързаните с отчетите операции, и че прилагането ѝ е започнало през 2011 г.; отбелязва, че одитът на заявленията за възстановяване на разходи по проектите е делегиран на националните финансиращи органи на държавите членки, но въпреки това подписаните с тях административни споразумения не съдържат практически разпоредби за тези одити; отбелязва също, че според Съвместното предприятие схемите на финансиране и действащите национални правила в различните държави членки се различават, поради което извършването на последващ одит е възможно само при приключени проекти, и изисква да бъде информиран относно резултатите от извършените одити; отново заявява, че Съвместното предприятие следва да повиши незабавно качеството на своите предварителни проверки, по-конкретно във връзка с управлението на безвъзмездните средства; изисква органът по освобождаване от отговорност да бъде информиран относно резултатите от процесите на последващ одит, проведени впоследствие от Съвместното предприятие.

                  4.

                  Отбелязва, че в нарушение на финансовите правила на Съвместното предприятие в бюджета му за 2011 г. не се посочват многогодишните бюджетни кредити за плащания във връзка с оперативните разходи.

                  5.

                  Изразява съжаление поради относително ниската степен на усвояване на бюджетните кредити за плащания в размер на 86 %, 53 % и 18 % за поканите за представяне на предложения през 2008, 2009 и 2010 г.; отбелязва забавянията на равнището на държавите членки при подписването на националните споразумения за отпускане на безвъзмездна помощ; изразява загриженост относно ниската степен на изпълнение на бюджета, както и относно свързаните с това дейности на Съвместното предприятие; призовава за подробен доклад за напредъка, който съдържа конкретни предложения за постепенно подобряване на степента на изпълнение.

                  6.

                  Осъжда факта, че Гърция използва структурните фондове на Съюза, за да покрие своите национални вноски за гръцките бенефициенти по проекти на Artemis, вместо да осигури национално финансиране, и че Съвместното предприятие прие Гърция да продължи участието си в проекти на Artemis, но не предоставя финансиране на гръцките бенефициенти, тъй като съфинансираните разходи от структурните фондове на Съюза не получават помощ от друг финансов инструмент на Съюза в съответствие с Регламент (ЕО) № 1083/2006 на Съвета (6); изисква Комисията възможно най-бързо да информира органа по освобождаване относно законосъобразността на това положение.

                  7.

                  Отбелязва констатацията на Сметната палата, че Съвместното предприятие извършва неавтоматичен пренос на бюджетни кредити за плащания за следващата финансова година, без обаче да има решение на управителния съвет, както се изисква съгласно член 10, параграф 1 от финансовите правила, и че не се прави разграничение между пренесените от предишни години бюджетни кредити за плащания и бюджетните кредити за плащания от текущата година.

         Покани за представяне на предложения

                  8.

                  Отбелязва, че действителната степен на изпълнение и предвидената стойност на поканите за представяне на предложения възлиза на едва 244 000 000 EUR, или 58 % от предвидения бюджет в размер на 420 000 000 EUR за покриване на оперативните разходи;

         Системи за вътрешен контрол

                  9.

                  Потвърждава, че през 2011 г. Съвместното предприятие засили работата си по въвеждане и прилагане на ефективни финансови, счетоводни и управленски процедури за контрол; отбелязва, че счетоводителят на Съвместното предприятие е заверил използваните финансови и счетоводни системи, но все още не е заверил съответните работни процеси, които осигуряват финансова информация, по-специално работния процес, който осигурява финансова информация относно заверяването и извършването на плащания по получените от националните органи заявления за възстановяване на разходи; припомня, че е необходима допълнителна работа, по-специално по отношение на стандартите за вътрешен контрол, и че Съвместното предприятие започна своята самостоятелна дейност през октомври 2009 г.

         Вътрешен одит

                  10.

                  Отбелязва, че в края на 2011 г. структурата за вътрешен одит на Съвместното предприятие все още не е била създадена; припомня, че Службата за вътрешен одит на Комисията е вътрешният одитор на Съвместното предприятие от 2010 г. и че тя е извършила оценка на риска, както и че на управителния съвет на Съвместното предприятие е представен стратегически одитен план за периода 2012—2014 г.; потвърждава, като се има предвид размерът на Съвместното предприятие, че Службата за вътрешен одит на Комисията ще изпълнява също ролята на структурата за вътрешен одит.

                  11.

                  Отбелязва, че финансовите правила на Съвместното предприятие все още не са официално изменени с оглед включването на разпоредбата относно правомощията на вътрешния одитор на Комисията във връзка с общия бюджет като цяло.

         Годишен отчет за дейността

                  12.

                  Отбелязва, че годишният отчет за дейността предоставя информация за резултатите от операциите на Съвместното предприятие, но въпреки това не включва оценка на ефикасността и ефективността на системата за вътрешен контрол и съдържа следните слабости:

                              —

                              липса на информация относно изпълнението на стратегията за последващ одит, като поради това не е възможно да се заключи дали този ключов контрол функционира ефективно, а по този въпрос би следвало да е изразена резерва,

                              —

                              липса на информация относно частичната заверка на финансовите и счетоводните системи от страна на счетоводителя,

                              —

                              съществуват необосновани разлики между данните за изпълнението на бюджета, включени в раздел „Изпълнение на бюджетните кредити за плащане“ на годишния отчет за дейността, и данните за изпълнението на бюджета, включени в окончателните отчети.

         Други въпроси, свързани с управлението

                  13.

                  Отбелязва, че през 2011 г. Съвместното предприятие е изготвило план за непрекъснатост на работата и е постигнало напредък по отношение на установяването на официални политики в областта на ИТ сигурността, но въпреки това е необходима допълнителна работа за финализирането на плана за възстановяване при бедствия.

                  14.

                  Изразява съжаление, че в нарушение на финансовите правила на Съвместното предприятие националните финансиращи органи все още не са декларирали банковите лихви от плащанията по предварителното финансиране.

                  15.

                  Приветства факта, че на 3 февруари 2012 г. е подписано приемното споразумение между Съвместното предприятие и белгийските органи относно помещенията за служебно ползване, привилегиите и имунитетите, както и другите видове подпомагане, което се предоставя.

         Други въпроси

         Евентуално сливане с ENIAC

                  16.

                  Счита, че следва да се извърши анализ на разходите и ползите от сливането с ENIAC и че Европейският парламент следва да бъде уведомен за резултатите от тази оценка; този доклад следва да подчертае евентуалните предимства и недостатъци от подобно сливане.

                  17.

                  Отново призовава Сметната палата да представи на Парламента в разумен срок специален доклад относно общите проблеми, които възникват поради естеството на съвместните предприятия и които следва да бъдат разгледани от съвместните предприятия заедно с техните партньори, за да се гарантират тяхната добавена стойност и ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността на създаването и структурата на съвместните предприятия.

         (1)  ОВ C 6, 10.1.2013 г., стр. 1.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 30, 4.2.2008 г., стр. 52.

         (5)  ОВ L 357, 31.12.2002 г., стр. 72.

         (6)  ОВ L 210, 31.7.2006 г., стp. 25.


title: Решение 2013/533/ОВППС на Съвета от 28 октомври 2013 година за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)

text:
               30.10.2013

               BG

               Официален вестник на Европейския съюз

               L 288/68

         РЕШЕНИЕ 2013/533/ОВППС НА СЪВЕТА
   от 28 октомври 2013 година
   за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/392/ОВППС (1), чийто срок на действие изтича на 15 юли 2014 г.

               (2)

               Референтната сума за покриване на разходите съгласно действащото в момента решение обхваща периода до 31 октомври 2013 г.

               (3)

               Поради това Решение 2012/392/ОВППС следва да бъде изменено, за да се предвиди референтна сума за оставащия период до 15 юли 2014 г.

               (4)

               EUCAP Sahel Niger ще се провежда в обстановка, която може да се влоши и да възпрепятства постигането на целите на външната дейност на Съюза, залегнали в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   В член 13 от Решение 2012/392/ОВППС параграф 1 се заменя със следното:

      „1.   Референтната сума, предназначена за покриване на свързаните с EUCAP Sahel Niger разходи за периода от 16 юли 2012 г. до 31 октомври 2013 г., е в размер на 8 700 000 EUR.
      Референтната сума, предназначена за покриване на свързаните с EUCAP Sahel Niger разходи за периода от 1 ноември 2013 г. до 15 юли 2014 г., е в размер на 6 500 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 28 октомври 2013 година.

            За Съвета

            Председател

         L. LINKEVIČIUS

      (1)  Решение 2012/392/ОВППС на Съвета от 16 юли 2012 г. относно мисия на Европейския съюз по линия на ОПСО в Нигер (EUCAP Sahel Niger) (ОВ L 187, 17.7.2012 г., стр. 48).


title: 2012/555/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата

text:
               17.10.2012

               BG

               Официален вестник на Европейския съюз

               L 286/104

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата
   (2012/555/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0260/2011) (2),

               —

               като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0091/2012),

               1.

               Освобождава от отговорност генералния секретар на Сметната палата във връзка с изпълнението на бюджета на Сметната палата за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.
    ---documentbreak---

               17.10.2012

               BG

               Официален вестник на Европейския съюз

               L 286/105

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0260/2011) (2),

               —

               като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0091/2012),

               1.

               Подчертава, че през 2010 г. одитът на финансовите отчети на Сметната палата беше извършен от външен одитор; отбелязва, че в доклада си външният одитор стигна до следното заключение: „Според нас финансовите отчети дават вярна представа за финансовото състояние на Европейската сметна палата към 31 декември 2010 г., както и за паричните потоци от нейните операции за приключилата на същата дата финансова година, в съответствие с Регламент (ЕО, Евратом) № 1605/2002 на Съвета от 25 юни 2002 г., Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на горепосочения регламент на Съвета и счетоводните принципи на Европейския съюз“ (6).

               2.

               Все пак отбелязва, че се касае за „класически“ одит, при който се проверява „(…) дали финансовите операции са правилно отразени и оповестени, дали са извършвани по законосъобразен и редовен начин и дали са управлявани с оглед осигуряване на икономичност, ефикасност и ефективност“ (Доклад на външния одитор, точка 1, алинея 3); желае при бъдещите одити да се вземат предвид целите и показателите за изпълнение.

               3.

               Призовава за подобряване на качеството на обобщението за броя и вида на извършените вътрешни одити, както и на отправените препоръки и предприетите по тези препоръки действия; също така призовава това обобщение да предоставя по-подробна и целесъобразна информация.

               4.

               Отбелязва, че през 2010 г. Сметната палата разполагаше с бюджетни кредити за поети задължения в размер на 148 600 000 EUR (188 000 000 EUR през 2009 г.) и че степента на изпълнение на тези бюджетни кредити беше 93 % (92,1 % през 2009 г.); подчертава, че бюджетът на Сметната палата е с чисто административен характер, като 80 % от средствата се изразходват за лицата, работещи в институцията, а 20 % – за сгради, обзавеждане, оборудване и различни оперативни разходи.

               5.

               Отбелязва, че степента на изпълнение по дял 1 „Лица, работещи в институцията“ се е увеличила от 87,6 % през 2009 г. на 92,3 % през 2011 г.; и че през 2010 г. бяха усвоени 98 % от бюджетните кредити по дял 2 „Сгради, обзавеждане, оборудване и различни оперативни разходи“.

               6.

               Приветства факта, че след реорганизация Сметната палата намали годишните си разходи за охранителни услуги с 500 000 EUR, като осигури по-ефективна доставка на услуги и по-добър контрол на риска.

               7.

               Призовава Европейската служба за борба с измамите (OLAF) да ускори разследванията, свързани с твърдения за нередности, съобщени ѝ от Сметната палата през 2010 г.

               8.

               Приветства факта, че Сметната палата вече преразгледа Кодекса за поведение на своите членове и че кодексът понастоящем предвижда публикуване в интернет на декларациите за финансови интереси на членовете на Сметната палата.

               9.

               Отбелязва факта, че Сметната палата публикува през 2010 г. два годишни доклада, 40 специфични годишни доклада (2009 г.: 37), 14 специални доклада (2009 г.: 18) и шест становища (2009 г.: 1); настоятелно приканва Сметната палата да оцени в разумен срок въздействието и изпълнението на заключенията, съдържащи се в специалните доклади, като информира Комисията по бюджетен контрол за резултатите от тази оценка.

               10.

               Счита, че предотвратяването и установяването на конфликти на интереси е от голямо значение за ефективното и правилно използване на ресурсите, както и за запазване на общественото доверие в институциите на Съюза; изчаква специалния доклад на Сметната палата относно управлението на конфликти на интереси в Европейската агенция за авиационна безопасност, Европейската агенция по химикали, Европейския орган за безопасност на храните и Европейската агенция по лекарствата, както е планирано, до края на месец юни 2012 г.

               11.

               Приветства професионалното и любезно сътрудничество между Сметната палата и Комисията по бюджетен контрол; в тази връзка приветства действията, предприети по искане на Европейския парламент от Сметната палата за засилване на нейната роля, с оглед разширяване и задълбочаване на влиянието на Сметната палата, за да могат нейните становища и доклади да бъдат по-ефективни и полезни, а нейните системи и процедури – по-надеждни, като по този начин допринасят за подобряване на взаимодействието между двете институции.

               12.

               Приветства доброто сътрудничество между Сметната палата и Комисията по бюджетен контрол във връзка с освобождаването на съвместните предприятия от отговорност за изпълнението на бюджета за 2010 г.; приканва Сметната палата да представи на органа по освобождаване от отговорност специален доклад относно ефективността от създаването на съвместните предприятия и тяхната добавена стойност за ефективното осъществяване на програмите за научни изследвания, технологично развитие и демонстрационни дейности на Съюза.

               13.

               Припомня, че Сметната палата прие стратегия за извършването на одити за периода 2009—2012 г. чрез определяне на следните цели: 1) оптимизиране на цялостното въздействие на одитите и 2) увеличаване на ефикасността посредством оптимално използване на ресурсите; констатира със задоволство, че през 2010 г. Сметната палата постигна следните приоритети (7):

                           —

                           постигане на определената цел за изготвяне на 12-15 доклада годишно, свързани с одити на изпълнението,

                           —

                           разработване на нови продукти — документ за рисковете и предизвикателствата пред новата Комисия (становище № 1/2010), както и система за докладване на действията по проследяване на препоръките на Сметната палата, която следва да се прилага от 2012 г. нататък,

                           —

                           преразглеждане на вътрешните правила на Палатата с цел оптимизиране на процеса на вземане на решения чрез създаването на одитни състави и подобряване на управлението,

                           —

                           изготвяне на пълна система от показатели за изпълнение,

                           —

                           допълнително усъвършенстване на подхода, използван при годишния одит на изпълнението на бюджета на Съюза (декларация за достоверност), въз основа на препоръките на вътрешна работна група, подпомогната от външни експерти,

                           —

                           пренасочване на щатни бройки от спомагателните служби към одитните звена.

               14.

               Приветства факта, че броят на длъжностите, свързани с изпълнението на одитни задачи, се е увеличил с 6 % (8).

               15.

               Отбелязва, че през 2010 г. персоналът на Сметната палата включваше 889 длъжностни лица, 48 договорно наети служители и 17 командировани национални експерти; в одитните състави работеха 557 длъжностни лица, от които 123 души – в кабинетите на членовете на Сметната палата; желае в годишния доклад за дейността в бъдеще да се включва подробна таблица за всички служители на Сметната палата, класифицирани по категория, степен, пол, участие в професионално обучение и националност.

               16.

               Счита, че за допълнително подобряване на дейността на Сметната палата повече длъжностни лица на Сметната палата следва да се специализират изключително в извършването на одитни задачи; очаква да види увеличение на този дял в бъдеще.

               17.

               Също така отбелязва, че Сметната палата е осъществила общо 376 командировки, от които 351 в държавите членки и 25 – в други страни бенефициери (Франция: 52, Германия: 38, Великобритания: 32, Италия: 30, Испания: 26, Нидерландия: 23, Швеция: 15, Португалия: 14, Гърция: 13, Дания: 12, Люксембург: 11, Унгария: 10, Полша: 10).

               18.

               Призовава Сметната палата да включи в бъдещите си работни програми систематично проследяване на специфични одити, извършени в миналото, след изтичането на достатъчно време, за да може да се оцени постигнатият напредък.

               19.

               Изразява задоволство от това, че Сметната палата измерва ефикасността и ефективността на усвояването на средствата чрез прилагане на ключови показатели за изпълнение; отбелязва постигнатия стабилен напредък; все пак би желал Сметната палата да подобри допълнително представянето на предварителните констатации, които да се изготвят в определения срок (за да може ЕП да провери фактологичната точност на основните констатации на Сметната палата за одитираните обекти) (9).

               20.

               Отбелязва, че според проекта на бъдещия Финансов регламент агенциите биха могли, след консултация със Сметната палата, да назначават независим външен одитор, който да проверява дали изпълнението на бюджета на съответната агенция отговаря на разпоредбите на Финансовия регламент; отбелязва, че след това Сметната палата ще взема предвид доклада на външния одитор при изготвянето на своето становище; отбелязва, че през 2011 г. Сметната палата стартира пилотен проект с Европейската фондация за подобряване на условията на живот и труд (Eurofound).

               21.

               Следи с интерес пилотния проект и резултатите от него; приветства евентуалните ползи от тази нова процедура за оптимизиране на работното натоварване на Сметната палата; все пак счита, че резултатите следва да се оценяват основно чрез показатели за постигнатото качество спрямо необходимото време и разходи за дейността.

               22.

               Насърчава Сметната палата да извърши задълбочен анализ на системите за наблюдение и контрол на Съвета до края на 2012 г., както се посочва в резолюцията на Европейския парламент за освобождаване от отговорност във връзка с изпълнението на бюджета за 2009 година (10) (параграф 8).

               23.

               Очаква с интерес анализа на последващата партньорска проверка, която Сметната палата възнамерява да стартира през 2012 г.; потвърждава намерението си да изготви доклад по собствена инициатива относно подобренията, които биха могли да бъдат предложени на Сметната палата; би желал да бъде информиран за изпълнението на заключенията от последната партньорска проверка.

               24.

               Също така потвърждава намерението си да предложи преразглеждане на правилата за номиниране на кандидати за членове на Сметната палата, с цел оптимизиране на условията за по-добро адаптиране на Сметната палата към настоящите и бъдещите предизвикателства.

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ C 267, 9.9.2011 г., стр. 3.

      (7)  Годишен отчет за дейността за 2010 г., стр. 26.

      (8)  Годишен отчет за дейността за 2010 г., стр. 34.

      (9)  Годишен отчет за дейността за 2010 г., стр. 30.

      (10)  ОВ L 250, 27.9.2011 г., стр. 94.